Document ID: 31998L0086

Komisjoni direktiiv 98/86/EÜ,
11. november 1998,
millega muudetakse komisjoni direktiivi 96/77/EÜ, millega nähakse ette toiduainetes kasutatavate lisaainete (välja arvatud värv- ja magusainete) puhtuse erikriteeriumid
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. detsembri 1988. aasta direktiivi 89/107/EMÜ toiduainetes lubatud lisaaineid käsitlevate liikmesriikide õigusaktide ühtlustamise kohta, [1] muudetud Euroopa Parlamendi ja nõukogu direktiiviga 94/34/EÜ, [2] eriti selle artikli 3 lõike 3 punkti a,
olles konsulteerinud toidu teaduskomiteega
ning arvestades, et:
on vaja kehtestada puhtusekriteeriumid kõigi lisaainete (välja arvatud värv- ja magusainete) jaoks, mis on nimetatud Euroopa Parlamendi ja nõukogu 20. veebruari 1995. aasta direktiivis 95/2/EÜ toiduainetes kasutatavate lisaainete (välja arvatud värv- ja magusainete) kohta, [3] viimati muudetud direktiiviga 98/72/EÜ [4];
on vaja asendada puhtusekriteeriumid, mis on ette nähtud nõukogu 25. juuli 1978. aasta direktiivis 78/663/EMÜ, millega nähakse ette toiduainetes kasutatavate emulgaatorite, stabilisaatorite, paksendajate ja želeerivate ainete puhtuse erikriteeriumid, [5] viimati muudetud direktiiviga 92/4/EMÜ [6];
komisjoni 2. detsembri 1996. aasta direktiiviga 96/77/EÜ, millega nähakse ette toiduainetes kasutatavate lisaainete (välja arvatud värv- ja magusainete) puhtuse erikriteeriumid, [7] on sätestatud paljude lisaainete puhtusekriteeriumide esimene loetelu; seda loetelu tuleks nüüd täiendada teiste lisaainete puhul kehtestatud uute puhtusekriteeriumidega;
tuleb arvesse võtta FAO/WHO ühise lisaainete ekspertkomisjoni (JECFA) poolt Codex Alimentarius'es esitatud lisaainete spetsifikatsioone ja analüüsimeetodeid;
kui toiduainetes kasutatavate lisaainete valmistamisel on kasutatud selliseid tootmismeetodeid või lähteaineid, mis oluliselt erinevad toidu teaduskomitee hinnangus käsitletutest või käesolevas direktiivis nimetatutest, tuleb need lisaained esitada toidu teaduskomiteele, et viidaks läbi täielik hindamine rõhuasetusega puhtusekriteeriumidel;
käesolevas direktiivis ettenähtud meetmed on kooskõlas alalise toidukomitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 96/77/EÜ muudetakse järgmiselt.
1. Artikkel 2 asendatakse järgmisega:
"Artikkel 2
Artiklis 1 osutatud puhtusekriteeriumid asendavad direktiivides 65/66/EMÜ, 78/663/EMÜ ja 78/664/EMÜ sätestatud puhtusekriteeriume."
2. Lisasse lisatakse käesoleva direktiivi lisa tekst.
Artikkel 2
1. Liikmesriigid jõustavad käesoleva direktiivi järgimiseks vajalikud õigus- ja haldusnormid enne 1. juulit 1999. Liikmesriigid teatavad neist viivitamata komisjonile.
Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
2. Enne 1. juulit 1999 turule viidud või märgistatud tooteid, mis ei vasta käesolevale direktiivile, võib siiski turustada kuni varude ammendumiseni.
Artikkel 3
Käesolev direktiiv jõustub 20. päeval pärast selle avaldamist Euroopa Ühenduste Teatajas.
Artikkel 4
Käesolev direktiiv on adresseeritud liikmesriikidele.
Brüssel, 11. november 1998

Labels: 0
3
15
17